Karksi-Nuia 26. september 2024 nr

**Ehitise peremehetuse tuvastamine (Loode tn 21)**

Mulgi Vallavolikogu algatas 29.05.2024 otsusega nr 190 „Peremehetu ehitise väljaselgitamine (Loode tn 21) Karksi-Nuias asuva ehitise hõivamise menetluse.

Mulgi Vallavalitsus avaldas 07.06.2024 väljaandes Ametlikud Teadaanded ja valla kodulehel 07.06.2024 üleskutse vastuväidete esitamiseks ehitise peremehetuse või ehitise kohaliku omavalitsuse poolt hõivamise suhtes. Vastuväidete esitamise tähtaeg lõppes 07.08.2024.

Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 8 kohaselt selgitab ehitise peremehetuse välja kohalik omavalitsus.

Ehitise viimast omanikku Mulgi Vallavalitsusel välja selgitada ei õnnestunud, samuti ei esitatud vastuväiteid ehitise kohaliku omavalitsuse poolt hõivamise kohta. Tulenevalt asjaõigusseaduse rakendamise seaduse § 13 lõikest 2 on peremehetu ehitise hõivamise õigus ja kohustus kohalikul omavalitsusel.

Tulenevalt eeltoodust ja võttes aluseks asjaõigusseaduse rakendamise seaduse § 13 lõike 2 ja Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 13

**Mulgi Vallavolikogu o t s u s t a b:**

1. Tunnistada peremehetuks Karksi-Nuias Loode tn 21 (katastritunnus 48001:001:0468) asuv ehitis, ehitisregistri koodiga 120869485.
2. Võtta Loode tn 21 katastriüksusel asuv ehitis Mulgi valla valdusse ja Mulgi Vallavalitsusel kanda käesoleva otsuse alusel riiklikusse ehitisregistrisse ehitise omanikuna Mulgi vald.
3. Otsus jõustub teatavakstegemisest.
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest

Mati Ilisson

Volikogu esimees